AlexejDobrolubov/national_council_slovak_2010 huggingface dataset:
23. schôdza NR SR - 5.deň - B. popoludní
Dátum: 2024-12-02
Poslanec: Danko, Andrej 
Druh vystúpenia: Vystúpenie v rozprave

76. Ďakujem. Konštatujem, že som vyzval aj na prihlásenie do rozpravy ústne. Nikto sa neprihlásil, ale opakujem ešte raz. Chce sa ešte niekto prihlásiť? Nie. Vyhlasujem rozpravu za skončenú. Chce k rozprave zaujať stanovisko navrhovateľka? Nie. Chce sa vyjadriť spravodajca? Kedy bude hlasovanie? V najbližšom bloku? Dobre. Prerušujem rokovanie o tomtom bode programu. Nasledujúcim bodom programu je prvé čítanie o návrhu poslankýň Simony Petrík a Lucie Plavákovej na vydanie zákona, ktorým sa mení zákon č. 461/2003 Z. z. o sociálnom poistení v znení neskorších predpisov a o zmene zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov. Návrh zákona má parlamentnú tlač 612. Návrh na pridelenie výborom je v rozhodnutí č. 636. Dávam slovo poslankyni Simone Petrík, ktorú zastupuje, neni kto. Pristupujem k prvému čítaniu o návrhu poslancov Stohlovej, Dubéciho na vydanie zákona, ktorým sa mení a dopĺňa zákon č. 44/1988 Zb. o ochrane a využití nerastného bohatstva (banský zákon) v znení neskorších predpisov. Návrh zákona je pod tlačou 615. Návrh na pridelenie výboru je v rozhodnutí č. 639. Dávam slovo Tamare Stohlovej, aby zákon uviedla. [Rokovanie v prvom čítaní o návrhu poslancov Národnej rady Slovenskej republiky Tamary Stohlovej a Martina Dubéciho na vydanie zákona, ktorým sa mení a dopĺňa zákon č. 44/1988 Zb. o ochrane a využití nerastného bohatstva (banský zákon) v znení neskorších predpisov , tlač 615.]
19. schôdza NR SR - 9.deň - A. dopoludnia
Dátum: 2024-09-25
Poslanec: Cech, Jozef (HLAS - SD)
Druh vystúpenia: Vystúpenie v rozprave

10. Ďakujem veľmi pekne za slovo. Vážený pán predsedajúci, vážené pani poslankyne, poslanci, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 416. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky a Ministerstva hospodárstva Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave sa uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 427 z 22. augusta 2024 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, prosím, otvorte rozpravu.
19. schôdza NR SR - 1.deň - A. popoludní
Dátum: 2024-09-10
Poslanec: Cech, Jozef (HLAS - SD)
Druh vystúpenia: Vystúpenie s faktickou poznámkou

125. Ďakujem veľmi pekne za slovo. Vážený pán predsedajúci, pán minister, vážené kolegyne, kolegovia, dovoľte mi, aby som sa aj ja zapojil do tejto rozpravy a vyjadril podporu pre tento vládny návrh zákona, ktorý je momentálne predložený. Pán poslanec, vaša kritika je naozaj trochu neférová. Hovoríte o tom, že zrazu odišlo tisíc poslancov do dôchodku alebo... ehm, policajtov do dôchodku, alebo že ďalších šesť-, sedemtisíc sa chystá odísť do dôchodku, takže naozaj je to hra s číslami. A ako hovorí jeden klasik, jednak to nie je pravda a ani tieto čísla vám nesedia. Viete, že rapídne zvýšenie výsluhy nie je už naším dielom, a veľmi dobre viete, že kontinuálne policajti odchádzajú už viac ako desať rokov. Najviac policajtov pritom odišlo v roku 2020, 2021 a 2023. Skúste sa potom zamyslieť nad tým, že kto bol vtedy minister a kto všetko manažoval rezort v roku 2023, naozaj tých ministrov bolo veľa. Minister Šutaj Eštok nastúpil až koncom októbra 2023. A argument zmeny v trestnej politike či manažmentu Prezídia Policajného zboru je podľa mňa úplne nezmysel. Či boli v roku v kontakte už s Nostradamom, alebo už vedeli vtedy, že bude prezidentom Policajného zboru pán Solák. Faktom je, že počet policajtov je naozaj nelichotivý, naozaj cítime to v mestách, obciach už dlhé roky. A naozaj nechceme dospieť do štádia, že naše mestá a obce nebude mať kto chrániť. Takže preto každý jeden návrh, ktorý je v tejto chvíli na stole, podľa mňa treba podporiť. A naozaj už aj popoludní som počúval pána Spišiaka, ktorý naozaj... (Prerušenie vystúpenia časomerom.)
6. schôdza NR SR - 1.deň - B. popoludní
Dátum: 2023-12-06
Poslanec: Cech, Jozef (HLAS - SD)
Druh vystúpenia: Vystúpenie v rozprave

104. Vážený pán predsedajúci, vážené pani poslankyne, vážení páni poslanci, dovoľte mi predložiť správu Výboru Národnej rady Slovenskej republiky pre sociálne veci o výsledku prerokovania návrhu na odvolanie a voľbu zástupcov navrhnutých vládou Slovenskej republiky do Dozornej rady Sociálnej poisťovne, tlač 54. Vláda Slovenskej republiky predložila Národnej rade Slovenskej republiky návrh na odvolanie a voľbu zástupcov navrhnutých vládou Slovenskej republiky do Dozornej rady Sociálnej poisťovne. Predseda Národnej rady Slovenskej republiky rozhodnutím č. 38 z 21. novembra 2023 pridelil návrh na odvolanie a voľbu zástupcov navrhnutých vládou Slovenskej republiky do Dozornej rady Slovenskej poisťovne, Sociálnej poisťovne, tlač č. 54, na prerokovanie Výboru Národnej rady Slovenskej republiky pre sociálne veci. Výbor Národnej rady Slovenskej republiky pre sociálne veci prerokoval dňa 6. decembra 2023 predložený návrh a uznesením č. 10 odporúča Národnej rade Slovenskej republiky: 1. zobrať na vedomie zdanie sa funkcie člena Dozornej rady Sociálnej poisťovne pána Borisa Ažaltoviča k 5. októbru 2023, zástupcu navrhnutého vládou Slovenskej republiky podľa § 123 ods. 17 písm. b) zákona č. 461/2003 Z. z. o sociálnom poistení v znení neskorších predpisov, 2. odvolať podľa § 123 ods. 4 zákona č. 461/2003 Z. z. o sociálnom poistení v znení neskorších predpisov z funkcie člena Dozornej rady Sociálnej poisťovne zástupcu navrhnutého vládou Slovenskej republiky pána Marcela Klimeka dňom 6. 12. 2023, 3. zvoliť podľa § 123 ods. 4 zákona č. 461/2003 Z. z. o sociálnom poistení v znení neskorších predpisov za členov Dozornej rady Sociálnej poisťovne zástupcov navrhnutých vládou Slovenskej republiky, a to pána Petra Kostolného a pána Radovana Majerského, ktorých funkčné obdobie začína plynúť od 7. 12. 2023, 4. vykonať akt voľby podľa príslušných ustanovení zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a v súlade s volebným poriadkom o voľbe a odvolávaní funkcionárov schváleného uznesením Národnej rady Slovenskej republiky zo 17. júna 2011 pod číslom 498. Zvolený je kandidát, ktorý získa nadpolovičnú väčšinu hlasov prítomných poslancov Národnej rady Slovenskej republiky. Opakovaná voľba sa nekoná, ak bol na funkciu navrhnutý len jeden kandidát, ktorý z dôvodu, že nezískal potrebnú väčšinu hlasov, nebol zvolený. V takom prípade sa vykoná nová voľba na niektorej z ďalších schôdzí Národnej rady Slovenskej republiky. Výbor ma poveril predložiť Národnej rade Slovenskej republiky správu o výsledku prerokovania návrhu na voľbu zástupcu navrhnutého vládou Slovenskej republiky do Dozornej rady Sociálnej poisťovne a na návrh uznesenia Národnej rady Slovenskej republiky. Pán predsedajúci, prosím, otvorte rozpravu.
22. schôdza NR SR - 2.deň - B. popoludni
Dátum: 2024-10-23
Poslanec: Čellár, Miroslav (HLAS - SD)
Druh vystúpenia: Vystúpenie v rozprave

165. Ďakujem pekne... (Prerušenie vystúpenia predsedajúcim.) Gašpar, Tibor, podpredseda NR SR Prepáčte ešte, kým budete pokračovať, konštatujem, že som nedostal do rozpravy žiadnu písomnú prihlášku. Nech sa páči, máte slovo. Čellár, Miroslav, poslanec NR SR Ďakujem pekne. Dovoľte mi teda, aby som predniesol pozmeňujúci návrh, ktorý je len nevyhnutným zosúladením, legislatívno-technickou úpravou, nakoľko tá číslovka 67 sa nespomína len pri výkone, ale takisto pri právomociach notárskej komory. Čiže jedná sa o pozmeňujúci návrh poslanca Národnej rady Slovenskej republiky Miroslava Čellára k návrhu poslanca Národnej rady Slovenskej republiky Miroslava Čellára na vydanie zákona, ktorým sa mení zákon Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov, tlač 389. Pán predsedajúci, teraz prečítam pozmeňujúci návrh. Gašpar, Tibor, podpredseda NR SR Pozastavte čas, prosím vás. Čellár, Miroslav, poslanec NR SR V čl. I 1. bode sa za slová "§ 14 ods. 1 písm. d)" vkladajú slová "a § 32 písm. c)". Skončil som, ďakujem.
22. schôdza NR SR - 2.deň - B. popoludni
Dátum: 2024-10-23
Poslanec: Čellár, Miroslav (HLAS - SD)
Druh vystúpenia: Vystúpenie v rozprave

161. Ďakujem pekne, pán predsedajúci. V novele Notárskeho poriadku navrhujeme, aby sa vek, kedy môže vykonávať notár úrad notársky, zvýšil zo 67 na 70 rokov. Je to inšpirované aj právnou úpravou v okolitých štátoch, ako je Rakúsko, Maďarsko alebo Poľsko. V rozprave by som potom ešte rád podal jeden pozmeňujúci návrh. Ďakujem, skončil som.
33. schôdza NR SR - 9.deň - B. popoludní
Dátum: 2025-04-08
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

122. Ďakujem za slovo. Presne tak, Julo, ty si sa dotkol témy, ktorá hovorí jasne, že COVID-19, dovolím si povedať, že každému na Slovensku niečo vzal, lebo nepoznám ľudí, nepoznám rodinu, ktorá by nebola zasiahnutá stratou, ale aj samotným ochorením, kedy naozaj ľudia mali strach o svoj život a mnohí prišli o tento život. Aj ja som prišiel o mnoho dobrých priateľov, ale aj, ale aj z rodiny ľudí, ktorých som mal rád, a nebol som vtedy poslancom, pracoval som v sfére, kedy som sa dennodenne stretával s ľuďmi a dodržiaval som všetky pravidlá, všetky nariadenia, ktoré prichádzali od vás, od tých, ktorí ste naozaj bojovali či v zdravotníctve, či na ministerstve vnútra a naozaj ste prijímali veci a predpisy, ktoré chránili ľudí. A ja si neviem vysvetliť, že, už iba z princípu, všetkých tých ľudí, ktorí zomreli, vy sa vysmievate tým ľuďom. Vy sa vysmievate rodinám, ktoré tu zostali, tým, že idete odmeňovať tých, ktorí porušovali pravidlá. Vy vlastne tým rodinám hovoríte: no však nemuseli ste dodržiavať pravidlá, dostali by ste niečo . Veď tie rodiny, tie rodiny prišli o najcennejších ľudí, o svojich blízkych, ktorých už im nikto nevráti. A presne, Julo, presne si to povedal, že tento štát si viac cení kravu ako ľudský život. Naozaj máte šancu ukázať Slovensku, ako si ceníte ľudí na Slovensku.
33. schôdza NR SR - 9.deň - A. dopoludnia
Dátum: 2025-04-08
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

28. Ďakujem za slovo. Ďakujem, Roman, za tvoju rozpravu a za to, že naozaj si fakticky opísal tú situáciu, tú krízu, ktorá nebola iba na Slovensku, ktorá bola v celom svete. A taktiež sa stotožňujem s tvojimi slovami, že je absurdné, aby sa odmeňovali ľudia, ktorí porušovali pravidlá, ktorí porušovali pandemické opatrenia. A je naozaj na zamyslenie všetkých Slovákov, ktorí to sledujú, ktorí počúvajú túto rozpravu, aby ste naozaj zhodnotili, že či toto je správne. Teda vy vyžadujete od ľudí, aby dodržiavali pri slintačke a krívačke opatrenia, ale pri covide chcete odmeňovať tých, ktorí to nedodržiavali. Veď to je hlúposť, to je niečo, čo čím hovoríte ľuďom, robte si, čo chcete, a ak budete na našej strane, strane koalície, no tak my vás podporíme, my vás odmeníme. V čase, kedy ľudia naozaj prežívajú z úst do úst, kedy podnikatelia od 1. 4. zápasia s transakčnou daňou, kedy musia vymýšľať a špekulovať o tom, ako prežiť, vy idete rozdávať milióny tým, ktorí porušovali pravidlá. Ktorí porušujú pravidlá. Áno, lebo to sú vaši ľudia. To sú tí, ktorí keď zazvoníte, tak oni prídu na ten protest. To sú tí, ktorí ak ich odmeníte, tak si ich podržíte. A je vám jedno, či porušujete zákon. Je vám jedno, koľko ľudí zomrie kvôli tomu. A toto ja neviem pochopiť. (Potlesk.)
33. schôdza NR SR - 5.deň - B. popoludní
Dátum: 2025-04-01
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

121. Ďakujem za slovo, pán predsedajúci. Ďakujem aj tebe, Peťo, za také zopakovanie a objasnenie možno takého iného pohľadu na tento návrh zákona. A správne si povedal, že sa tak už dlhodobo čudujeme, že splnomocnenec vlády pre rómske komunity zastáva tento návrh zákona a ešte hrdo sa postaví k pánovi ministrovi na tlačovku a niečo tam hovorí. Ale ja sa chcem dotknúť inej veci. Vlastne už tento deň, alebo tento návrh zákona celý deň tak prechádza plénom, raz ho prerušia a teraz vlastne dokončujeme. Mňa najviac zaráža to, že tu šírite, týmto návrhom zákona tu šírite nenávisť a prehlbujete ďalej ten naratív, ktorý sa vytvára o Rómoch, že sú poberateľmi dávok a že neviem ako na tom bohatnú. Dve eurá na deň dostáva človek, ktorý je, ktorý má dávku v hmotnej núdzi. Tak si to porovnajme. Kolegyňa Irena to povedala napríklad na väzňoch, na odsúdených. Mesačne 1 600 euro. To je na deň skoro 53 eur. Minulý týždeň sme tu schválili doživotnú rentu pre generálneho prokurátora Žilinku. 5 000 eur, to je denne 166 euro. Toto vám nevadí? Že takto sa vysmievate z ľudí, ktorí, ktorým štát má pomáhať, ktorým má elementárne pomáhať? Je to aj hriech, keď štát dáva ruky od tých najslabších, preto aj ja vás vyzývam, aj ako Róm, aj ako poslanec, aj ako človek, ktorý naozaj pozná tú komunitu, môžme zmeniť, môžme zmeniť veľa vecí a vy máte v rukách moc, aby ste to zmeni... (Prerušenie vystúpenia časomerom.)
23. schôdza NR SR - 10.deň - A. dopoludnia
Dátum: 2024-12-09
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

64. Ďakujem za slovo. Michal, ty si začal s takými hláškami známymi, tak o to sa tu jedná. A už vieme, o čo sa tu jedná a ja nadviažem na tú jednu hlášku, ktorú si povedal, že čo je veľa, to je málo. Presne tak, toto je pohľad našich ministrov, nášho premiéra, čo je pre ľudí veľa, preňho je málo. Čo je pre ľudí veľa, pre neho je málo, čiže keď pre ľudí je 5 000 eur obrovský balík peňazí, z ktorého si môžu kúpiť auto, opraviť dom, tak ako si to spomínal vo svojej rozprave, tak pre nášho premiéra to je nič, to je kvapka v mori. Veď to je málo. A argument, s ktorými vyšli, keď si schválili svoje krásne platy, že hlúpy Pročko nemôže mať viac než nejaký minister, to je argument, ktorým presvedčia celé Slovensko o tom, že naozaj oni si to zaslúžia. Veď majú tak ťažké zamestnanie, že si môžu ísť aj na výlet na F1 a ešte neviem kde, USA, Čína a tak ďalej a tak ďalej. Čiže drahí občania Slovenskej republiky, čo je málo, to je veľa alebo opačne, čo je veľa, to je málo. A toto je pohľad ministrov a nášho premiéra, čo je pre vás veľa, pre nich je úplne, úplne málo. A ešte zaujímavejší trend od včerajška, že zločinci budú na slobode a lekári vo väzení. Čiže naozaj to zmýšľanie našej koalície a tých, ktorí vedú tento štát, iba svedčí o tom, kde ideme, kde sme, na akej ceste sme.
23. schôdza NR SR - 10.deň - A. dopoludnia
Dátum: 2024-12-09
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

30. Ďakujem za slovo. Ja budem pokračovať možno v tom, čo Igor hovoril a chcem zdôrazniť, že daňový bonus na Slovensku rodinám veľmi pomohol. Dôkazom toho je to, že ľudia nám stále vypisujú. Pamätám si, keď, keď v parlamente sa prijímal tento zákon, tak pán Fico mal tlačovky a hovoril o tom, že to je zákon alebo to je balík pre cigánov a že Igor Matovič je vajda. No prečo teraz nevystupuje a nehovorí o tom, komu naozaj pomohol tento balík? Nepomohlo to iba Rómom, pomohlo to aj Slovákom, Maďarom, Rusínom a všetkým ľuďom, ktorý žijú na Slovensku a majú rodiny a pracujú. A dopad tohto, tohto daňového bonusu cítili konkrétne rodiny a cítili ich reálne zlepšenie v týchto rodinách. Veľa ľudí nám hovorilo o tom, že prvýkrát si mohli dovoliť ísť na dovolenku vďaka tomu, že ten daňový bonus sa navýšil a mohli si niečo odkladať a mnoho iné veci si mohli potom dovoliť, ísť na večeru do reštaurácie, osláviť narodeniny a presne to, čo sme im my dali, čo im Igor Matovič dal, tak Robert Fico im teraz berie a už ani na tú dovolenku nepôjdu. Mnohí, mnohí, mnohí boli motivovaní zamestnať sa, mať pracovnú zmluvu a naozaj spĺňať ten limit, aby mohli dostať ten daňový bonus, čiže ten dopad tohto zákona bol obrovský aj pre ekonomiku, aj pre rodiny, aj pre Slovensko. Veci, ktoré fungujú, vy rušíte a nahrádzate iba a škodíte tým rodinám a beriete im všetko, čo, čo mali doteraz.
23. schôdza NR SR - 7.deň - B. popoludní
Dátum: 2024-12-04
Poslanec: Bužo, Lukáš (SLOVENSKO)
Druh vystúpenia: Vystúpenie v rozprave

211. Ďakujem za slovo. Taktiež vítam tento návrh zákona a myslím si, že tento deň je historický a dejiny by sme si mali pripomínať a uchovávať. A práve takéto momenty, ktoré priviedli súčasnú dobu k slobode, a ale aj uctiť si všetkých tých ľudí, ktorí tam boli, ktorí, ktorí bojovali a ktorí v tichosti v modlitbe sa nebáli bojovať za slobodu, bojovať proti, proti režimu, ktorý, ktorý tam bol vtedy v tom období alebo v tom čase panoval, a preto ja vítam tento návrh Anny Záborskej aj Riša Vašečku. A aj my v klube budeme hlasovať za tento návrh, aby tento deň bol naozaj sviatkom a aby tento deň sme si naozaj mohli tak uchovať pre ďalšie generácie a zdôrazňovať to, čo sa udialo v tento deň. Ďakujem pekne
23. schôdza NR SR - 7.deň - B. popoludní
Dátum: 2024-12-04
Poslanec: Bužo, Lukáš (SLOVENSKO)
Druh vystúpenia: Vystúpenie v rozprave

203. Vážený predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený výborom pre kultúru a médiá za spravodajcu k uvedeného návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej právnej úpravy. Vychádzajúc z oprávnení, ktoré pre mňa, ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre kultúru a médiá. Za gestorský výbor navrhujem Výbor pre kultúru a médiá. Odporúčam, aby výbory predmetný návrh zákona prerokovali do 31. januára 2025 a gestorský výbor do 3. februára 2025, do prerokovania návrhu zákona v Národnej rade Slovenskej republiky v prvom čítaní. Vážený pán predsedajúci, ďakujem, skončil som, prosím, otvorte rozpravu.
23. schôdza NR SR - 7.deň - B. popoludní
Dátum: 2024-12-04
Poslanec: Bužo, Lukáš (SLOVENSKO)
Druh vystúpenia: Vystúpenie v rozprave

189. Ďakujem za slovo. Áno, Peťo, tento návrh prinášame už viackrát do parlamentu a verím, že to odškodnenie, o ktorom sa tu bavíme, a vlastne tá krivda, ktorá bola spôsobená na ženách, ktoré už viac vo svojom živote nemohli mať deti, tak Slovenská republika sa s tým vysporiada, tak ako aj iné štáty. A takým príkladným štátom je Česká republika, kde naozaj došlo aj k ospravedlneniu sa, ale aj k takej náhrade tej finančnej. A vlastne tento návrh v sebe obsahuje tú druhú časť, náhradu tým poškodeným, je tam nejaká určitá suma, čo však nikdy nevykryje tú bolesť a ako keby znevýhodnenie voči ostatným rodinám alebo ostatným ženám, že viac už nemohli mať deti. A tak preto vyzývam aj sám seba, možno opozičných (povedané so smiechom), ale aj ostatných poslancov v tejto snemovni, aby sme naozaj raz a navždy uzatvorili túto tému, a tak ukázali aj, aj takú ľudskosť, aj takú nášho štátu, že sa vieme vysporiadať aj s činmi z minulosti, ktoré boli spáchané či už na týchto ženách, alebo iné krivdy voči iným skupinám. A takéto návrhy alebo vysporiadanie svedčia iba o vyspelosti, zopakujem, a o ľudskosti. Ďakujem za tento návrh.
23. schôdza NR SR - 7.deň - B. popoludní
Dátum: 2024-12-04
Poslanec: Bužo, Lukáš (SLOVENSKO)
Druh vystúpenia: Vystúpenie v rozprave

20. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený výborom pre kultúru a médiá za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s predsedom Národnej rady navrhujem, aby návrh zákona prerokovali ústavnoprávny výbor, výbor pre financie a rozpočet a výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali do 31. januára 2025 a gestorský výbor do 3. februára 2025 do prerokovania návrhu zákona v NR SR v prvom čítaní. Vážený pán predsedajúci, ďakujem, skončil som, prosím, otvorte rozpravu. (Potlesk.)
23. schôdza NR SR - 7.deň - A. dopoludnia
Dátum: 2024-12-04
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

58,. Ďakujem za slovo. Ďakujem, Julo, taktiež za tvoju prácu, za tvoju vytrvalosť. A dovolím si povedať, že to, čo robíš, je, je hmatateľné, je to, čo ľudia si môžu naozaj chytiť, porovnať, a ja som sám bol pred mesiacom na nákupoch, na takýchto nákupoch, ktoré robíš aj ty a mňa udivovalo ten rozdiel, ten cenový rozdiel pri niektorých veciach. Dovolím si povedať, že pri, pri všetkých potravinách sme videli rozdiel, ale pri niektorých boli také extrémy. A ja chcem iba podotknúť také čierne, nové korenie. Sme ho kúpili za 1,19 zlóty. To je v prepočte 28 centov. Podľa aktuálneho kurzu, ale na Slovensku v tom istom reťazci sme ho kúpili za 1,19 euro. Keď to zaokrúhlim, 4-krát drahšie u nás ako v Poľsku. A takéto potraviny alebo takéto druhy potravín sú každodennou súčasťou domácností. A dovolím si povedať, že za biedu a za chudobu, za hlad mnohých ľudí na Slovensku v budúcom roku bude zodpovedný nielen... bude zodpovedať nielen koalícia, ale samotný prezident. Čiže všetci tí, ktorí budete hladovať, ktorí si nebudete môcť dovoliť jedlo príďte do Bratislavy, príďte pred prezidentský palác a pýtajte si od nich. Keď ony vôbec nepozerajú na to, že či ľudia prežijú, či budú mať na to, aby si mohli kúpiť základné potraviny. A takýchto ľudí na Slovensku je nie 10, nie 20, milióny, ktorí keď idú do obchodu, musia počítať centy. Verte, za euro dnes si nekúpite ani, ani len základné veci. Čiže už sa spamätajte a robte pre ľudí! (Potlesk.)